Vaatasin seda arutelu sealt Bobri tagant. Asi on nii, et iialgi ei saa olema seda, et jõutakse üksmeelele, kuidas mingit valgevene kohanime  kirjutatakse. Näiteks inglise wikis on tihtipeale ühe linna kohta mitu artiklit, kuna autorid ei ole neid erinevaid nimekujusid üles leidnud. Et täpselt aru saada, mis kohast täpselt jutt on, tuleb lähtuda poola keelest, sest seal on nende nimede kirjutamise sajanditepikkune traditsioon. Lacinkas on palju eri koolkondi, kes kõik kirjutavad kohanimesid erinevalt. Peale selle on veel olemas nn. vanavalgevene keel, mille ülekasvamine lacinkaks on sujuv, st. tohutult võimalusi mingit kohanime erinevalt kirjutada.  Näiteks Nowogródek (poola), Nawahrudak (valgevene), Navahrudak (modernne valgevene), Nowogrudok (vanavalgevene), Novogrudok (vene). Mina kirjutaksin Nowogrudok, aga kõige arusaadavam on ikkagi Nowogródek. Või näiteks Wołkowysk (poola), Waukawysk (valgevene), Vaŭkavysk (modernne valgevene), Wołkowysk (vanavalgevene), Volkovysk (vene). Mina eelistaksin jällegi Wołkowysk, mis seekord langeb kokku poola nimekujuga. Tervitades, ...